title: 2012/801/UE: Decizia Parlamentului European din 23 octombrie 2012 privind închiderea conturilor Autorității Europene pentru Siguranța Alimentară pentru exercițiul financiar 2010

text:
               20.12.2012

               RO

               Jurnalul Oficial al Uniunii Europene

               L 350/81

         DECIZIA PARLAMENTULUI EUROPEAN
   din 23 octombrie 2012
   privind închiderea conturilor Autorității Europene pentru Siguranța Alimentară pentru exercițiul financiar 2010
   (2012/801/UE)
   PARLAMENTUL EUROPEAN,

               —

               având în vedere conturile anuale finale ale Autorității Europene pentru Siguranța Alimentară pentru exercițiul financiar 2010,

               —

               având în vedere Raportul Curții de Conturi privind conturile anuale ale Autorității Europene pentru Siguranța Alimentară pentru exercițiul financiar 2010, însoțit de răspunsurile Autorității (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere Decizia sa din 10 mai 2012 (2) de amânare a deciziei de descărcare de gestiune pentru execuția bugetului Autorității Europene pentru Siguranța Alimentară aferent exercițiului financiar 2010, rezoluția care însoțește această decizie, precum și răspunsurile directorului executiv al Autorității,

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 178/2002 al Parlamentului European și al Consiliului (4) de instituire a Autorității Europene pentru Siguranța Alimentară, în special articolul 44,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere declarația comună privind agențiile descentralizate și Abordarea comună anexată la aceasta, adoptată în iunie 2012 de către Parlamentul European, Consiliu și Comisie, care a rezultat în urma lucrărilor Grupului de lucru interinstituțional privind agențiile descentralizate, instituit în martie 2009, în special secțiunile privitoare la guvernanță, operațiuni, programare, asumarea responsabilității și transparență din Abordarea comună;

               —

               având în vedere articolul 77 și anexa VI la Regulamentul său de procedură,

               —

               având în vedere al doilea raport al Comisiei pentru control bugetar și avizul Comisiei pentru mediu, sănătate publică și siguranță alimentară (A7-0299/2012),

               1.

               aprobă închiderea conturilor Autorității Europene pentru Siguranța Alimentară pentru exercițiul financiar 2010;

               2.

               încredințează Președintelui sarcina de a transmite prezenta decizie directorului executiv al Autorității Europene pentru Siguranța Alimentară, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 106.

      (2)  JO L 286, 17.10.2012, p. 367.

      (3)  JO L 248, 16.9.2002, p. 1.

      (4)  JO L 31, 1.2.2002, p. 1.

      (5)  JO L 357, 31.12.2002, p. 72.


title: Decizia Consiliului din 2 iunie 2005 privind încheierea unui Acord-cadru între Comunitatea Europeană și Serbia și Muntenegru de stabilire a principiilor generale ale participării Serbiei și Muntenegrului la programele comunitare

text:
Anunţ juridic important

|

32005D0527

Jurnalul Oficial L 192 , 22/07/2005 p. 0084 - 0085

		20050602Decizia Consiliuluidin 2 iunie 2005privind încheierea unui Acord-cadru între Comunitatea Europeană și Serbia și Muntenegru de stabilire a principiilor generale ale participării Serbiei și Muntenegrului la programele comunitare(2005/527/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 13, 71, 80, 95, 127, 137, 149, 150, 151, 152, 153, 157, 166, 175, 280 și 308, coroborate cu articolul 300 alineatul (2) primul paragraf a doua teză, alineatul (3) al doilea paragraf și alineatul (4),având în vedere propunerea Comisiei,având în vedere avizul conform al Parlamentului European [1],întrucât:(1) Consiliul European de la Salonic, din iunie 2003 a aprobat "Agenda de la Salonic pentru Balcanii de Vest: către integrarea europeană", care a prevăzut că programele comunitare vor fi deschise țărilor din Procesul de stabilizare și asociere, în conformitate cu principiile stabilite pentru participarea țărilor candidate.(2) Comisia a propus, în comunicarea sa, "Pregătirea participării țărilor din Balcanii de Vest la programele și agențiile comunitare", încheierea cu Albania, Bosnia și Herțegovina, Croația, Fosta Republică Iugoslavă Macedonia și, respectiv, cu Serbia și Muntenegru a unui acord-cadru de stabilire a principiilor generale ale participării acestora la programele comunitare.(3) În conformitate cu directivele de negociere adoptate de către Consiliu la 29 aprilie 2004, Comisia a negociat cu Serbia și Muntenegru, în numele Comunității, un acord-cadru de stabilire a principiilor generale ale participării Serbiei și Muntenegrului la programele comunitare.(4) Acest acord a fost semnat, în numele Comunității, la 22 noiembrie 2004, la Bruxelles, sub rezerva unei eventuale încheieri a acestuia la o dată ulterioară.(5) În ceea ce privește anumite programe care intră sub incidența acordului, tratatul nu prevede alte atribuții decât cele menționate la articolul 308.(6) Modalitățile și condițiile aplicabile participării Serbiei și Muntenegrului la programele comunitare, în special contribuția financiară care urmează a fi vărsată, ar trebui stabilite de către Comisie în numele Comunității. În acest scop, Comisia ar trebui să fie asistată de un comitet special numit de către Consiliu.(7) Serbia și Muntenegru poate solicita asistență financiară pentru a participa la programele comunitare în temeiul Regulamentului (CE) nr. 2666/2000 al Consiliului din 5 decembrie 2000 privind ajutorul acordat Albaniei, Bosniei si Herțegovinei, Croației, Republicii Federale Iugoslavia și Fostei Republici Iugoslave Macedonia [2] sau în temeiul oricărui alt regulament similar, care prevede asistență externă comunitară pentru Serbia și Muntenegru și care poate fi adoptat ulterior.(8) Aplicarea acordului va fi reexaminată periodic.(9) Este necesară aprobarea acordului,DECIDE:Articolul 1Acordul-cadru între Comunitatea Europeană și Serbia și Muntenegru de stabilire a principiilor generale ale participării Serbiei și Muntenegrului la programele comunitare se aprobă, în numele Comunității.Textul acordului se atașează la prezenta decizie [3].Articolul 2(1) Comisia este împuternicită să stabilească, în numele Comunității, modalitățile și condițiile aplicabile participării Serbiei și Muntenegrului la un program dat, în special contribuția financiară care urmează a fi vărsată. Comisia este asistată în îndeplinirea acestei sarcini de către un comitet special numit de Consiliu.(2) În cazul în care Serbia și Muntenegru solicită asistență externă, se aplică procedurile prevăzute de Regulamentul (CE) nr. 2666/2000 și de orice alt regulament similar, care prevede asistență externă comunitară pentru Serbia și Muntenegru și care poate fi adoptat ulterior.Articolul 3În termen de cel mult trei ani de la data intrării în vigoare a acordului, iar ulterior la fiecare trei ani, Comisia examinează punerea în aplicare a acordului și prezintă un raport Consiliului. Acest raport poate fi însoțit, după caz, de propuneri corespunzătoare.Articolul 4Președintele Consiliului procedează, în numele Comunității, la notificările prevăzute la articolul 10 din acord.Adoptată la Luxemburg, 2 iunie 2005.Pentru ConsiliuPreședinteleL. Frieden[1] Aviz adoptat la 10 mai 2005 (nepublicat încă în Jurnalul Oficial).[2] JO L 306, 7.12.2000, p. 1. Regulament, astfel cum a fost modificat prin Regulamentul (CE) nr. 2415/2001 (JO L 327, 12.12.2001, p. 3).[3] JO L 192, 22.7.2005, p. 14.--------------------------------------------------


title: Decizia 2005/846/PESC a Consiliului din 29 noiembrie 2005 de punere în aplicare a Poziției comune 2005/440/PESC privind adoptarea de măsuri restrictive împotriva Republicii Democratice Congo

text:
Anunţ juridic important

|

32005D0846

Official Journal L 314 , 30/11/2005 P. 0035 - 0040 Official Journal L 175 , 29/06/2006 P. 0096 - 0101

		20051129Decizia 2005/846/PESC a Consiliuluidin 29 noiembrie 2005de punere în aplicare a Poziției comune 2005/440/PESC privind adoptarea de măsuri restrictive împotriva Republicii Democratice CongoCONSILIUL UNIUNII EUROPENE,având în vedere Poziția comună 2005/440/PESC a Consiliului din 13 iunie 2005 [1], în special articolul 6 al acesteia, coroborat cu articolul 23 alineatul (2) din Tratatul privind Uniunea Europeană,întrucât:(1) La 1 noiembrie 2005, comitetul instituit în conformitate cu Rezoluția 1533 (2004) a Consiliului de Securitate al Organizației Națiunilor Unite (CSONU) a aprobat lista persoanelor și entităților care fac obiectul măsurilor impuse la alineatele (13) și (15) din Rezoluția 1596 (2005) a CSONU referitoare la Republica Democratică Congo.(2) Este necesar ca anexa la Poziția comună 2005/440/PESC să fie completată în consecință,DECIDE:Articolul 1Lista persoanelor și entităților menționate în anexa la prezenta decizie se inserează în anexa la Poziția comună 2005/440/PESC.Articolul 2Prezenta decizie produce efecte de la data adoptării.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, la 29 noiembrie 2005.Pentru ConsiliuPreședinteleA. Johnson[1] JO L 152, 15.6.2005, p. 22.--------------------------------------------------20051129ANEXĂLista persoanelor și entităților avute în vedere la articolul 11. Nume, prenume: BWAMBALE, Frank KakoleleAlias: Frank Kakorere, Frank Kakorere BwambaleSex:Titlu, funcții:Adresa (nr., strada, cod poștal, localitatea, țara):Data nașterii:Locul nașterii (localitatea, țara):Numărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia:Alte informații: Fost lider al RCD-ML, exercită influență asupra politicii urmate de această organizație și asigură în continuare comanda și controlul asupra forțelor RCD-ML, una dintre grupările armate și milițiile avute în vedere la punctul 20 din Rezoluția 1493 (2003), răspunzător de traficul de arme, încălcând embargoul asupra armelor.2. Nume, prenume: KAKWAVU BUKANDE, JérômeAlias: Jérôme KakwavuSex:Titlu, funcții:Adresa (nr., strada, cod poștal, localitatea, țara):Data nașterii:Locul nașterii (localitatea, țara):Numărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia: congolezăAlte informații: Cunoscut sub numele de "comandantul Jérôme". Fost președinte al UPC/FAPC. FAPC controlează puncte ilegale de trecere a frontierei între Uganda și RDC, o rută de tranzit esențială pentru contrabanda cu armament. În calitate de președinte al FAPC, exercită influență asupra politicii urmate de această organizație și asigură în continuare comanda și controlul asupra acestor forțe armate care au participat la traficul de armament, încălcând embargoul asupra armelor. În decembrie 2004, a fost promovat la rang de general al FARDC.3. Nume, prenume: KATANGA, GermainAlias:Sex:Titlu, funcții:Adresa (nr., strada, cod poștal, localitatea, țara):Data nașterii:Locul nașterii (localitatea, țara):Numărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia: congolezăAlte informații: Este în arest la domiciliu la Kinshasa din 2005, dată fiind participarea FRPI la acțiuni de încălcare a drepturilor omului. Șef al FRPI. A fost numit general al FARDC în decembrie 2004. A participat la transferuri de arme, încălcând embargoul asupra armelor.4. Nume, prenume: LUBANGA, ThomasAlias:Sex:Titlu, funcții:Adresa (nr., strada, cod poștal, localitatea, țara):Data nașterii:Locul nașterii (localitatea, țara): IturiNumărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia: congolezăAlte informații: Arestat la Kinshasa în martie 2005, dată fiind participarea UPC/L la acțiuni de încălcare a drepturilor omului. Președinte al UPC/L, una dintre grupările armate și milițiile avute în vedere la punctul 20 din Rezoluția 1493 (2003), vinovat de trafic de arme, încălcând embargoul asupra armelor.5. Nume, prenume: MANDRO, Khawa PangaAlias: Kawa Panga, Kawa Panga Mandro, Kawa Mandro, Yves Andoul KarimSex:Titlu, funcții:Adresa (nr., strada, cod poștal, localitatea, țara):Data nașterii: 20.8.1973Locul nașterii (localitatea, țara): BuniaNumărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia: congolezăAlte informații: Cunoscut sub numele de "Chief Kahwa" sau "Kawa". Fost președinte al PUSIC, una dintre grupările armate și milițiile avute în vedere la punctul 20 din Rezoluția 1493 (2003), vinovat de trafic de arme, încălcând embargoul asupra armelor. În închisoare în Bunia, din aprilie 2005, pentru sabotarea procesului de pace din Ituri.6. Nume, prenume: MPANO, DouglasAlias:Sex:Titlu, funcții:Adresa (nr., strada, cod poștal, localitatea, țara):Data nașterii:Locul nașterii (localitatea, țara):Numărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia: congolezăAlte informații: Cu baza în Goma. Director al Companiei Aeriene a Marilor Lacuri și a "Great Lakes Business Company", ale căror aparate de zbor au servit la susținerea grupărilor armate și milițiilor avute în vedere la punctul 20 din Rezoluția 1493 (2003). Se presupune că este, de asemenea, vinovat de tăinuirea unor informații privind zborurile și încărcăturile pentru a permite încălcarea embargoului asupra armelor.7. Nume, prenume: MUDACUMURA, SylvestreAlias:Sex:Titlu, funcții:Adresa (nr., strada, cod poștal, localitatea, țara):Data nașterii:Locul nașterii (localitatea, țara):Numărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia: ruandezăAlte informații: Cunoscut sub numele de "Radja", "Mupenzi Bernard", "General Major Mupenzi". Comandant militar al FDLR, exercită influență asupra politicii urmate de această organizație și asigură în continuare comanda și controlul asupra forțelor FDLR, una dintre grupările armate și milițiile avute în vedere la punctul 20 din Rezoluția 1493 (2003), vinovat de trafic de arme, încălcând embargoul asupra armelor.8. Nume, prenume: MURWANASHY-AKA, Dr. IgnaceAlias: IgnaceSex:Titlu, funcții:Adresa (nr., strada, cod poștal, localitatea, țara):Data nașterii:Locul nașterii (localitatea, țara):Numărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia: ruandezăAlte informații: Rezident în Germania. Președinte al FDLR, exercită influență asupra politicii urmate de această organizație și asigură în continuare comanda și controlul asupra forțelor FDLR, una dintre grupările armate și milițiile avute în vedere la punctul 20 din Rezoluția 1493 (2003), răspunzător de traficul de arme, încălcând embargoul asupra armelor.9. Nume, prenume: MUTEBUTSI, JulesAlias: Jules Mutebusi, Jules MutebuziSex:Titlu, funcții:Adresa (nr., strada, cod poștal, localitatea, țara):Data nașterii:Locul nașterii (localitatea, țara): Sud KivuNumărul pașaportului sau al cărții de identitate (inclusiv țara care a eliberat documentul, data și locul eliberării):cetățenia: congoleză (Sud Kivu)Alte informații: În prezent deținut în Rwanda. Cunoscut sub numele de "colonel Mutebutsi". Fost comandant militar adjunct regional al celei de-a 10-a regiuni militare a FARDC. Destituit pentru indisciplină în aprilie 2004, s-a asociat cu alte elemente rebele ale fostului RDC-G pentru a pune stăpânire cu forța pe orașul Bukavu în mai 2004. Implicat într-un scandal de recepționare de armament în afara structurilor FARDC și de aprovizionare a unor grupări armate și miliții avute în vedere la punctul 20 din Rezoluția 1493 (2003), încălcând embargoul asupra armelor.10. Nume, prenume: NGUDJOLO, MatthieuAlias: Cui NgudjoloSex:Titlu, funcții:Adresa (nr., strada, codul poștal, localitatea, țara):Data nașterii:Locul nașterii (localitatea, țara):Numărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia:Alte informații:"Colonel" sau "general". Șeful statului major al FNI și fost șef de stat major al FRPI. Exercită influență asupra politicii urmate de această organizație și asigură în continuare comanda și controlul asupra forțelor FRPI, una dintre grupările armate și milițiile avute în vedere la punctul 20 din Rezoluția 1493 (2003), vinovat de trafic de arme, încălcând embargoul asupra armelor. Arestat de MONUC la Bunia în octombrie 2003.11. Nume, prenume: NJABU, Floribert NgabuAlias: Floribert Njabu, Floribert Ndjabu, Floribert Ngabu NdjabuSex:Titlu, funcții:Adresa (nr., strada, cod poștal, localitatea, țara):Data nașterii:Locul nașterii (localitatea, țara):Numărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia:Alte informații: Arestat și deținut la domiciliu la Kinshasa din martie 2005, pentru participarea FNI la acțiuni de încălcare a drepturilor omului. Președinte al FNI, una dintre grupările armate și milițiile avute în vedere la punctul 20 din Rezoluția 1493 (2003), vinovat de trafic de arme, încălcând embargoul asupra armelor.12. Nume, prenume: NKUNDA, LaurentAlias: Laurent Nkunda Bwatare, Laurent Nkundabatware, Laurent Nkunda Mahoro BatwareSex:Titlu, funcții:Adresa (nr., strada, cod poștal, localitatea, țara):Data nașterii: 6.2.1967Locul nașterii (localitatea, țara): Nord Kivu/KutshuruNumărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia: congolezăAlte informații: Localizare în prezent necunoscută. Se pare că ar fi fost reperat în Rwanda și la Goma. Cunoscut sub numele de "General Nkunda". Fost general al RCD-G. S-a asociat cu alte elemente rebele din fosta RCD pentru a pune stăpânire prin forță pe orașul Bukavu în mai 2004. A primit arme în afara structurilor FARDC, încălcând embargoul asupra armelor.13. Nume, prenume: NYAKUNI, JamesAlias:Sex:Titlu, funcții:Adresa (nr., strada, cod poștal, localitatea, țara):Data nașterii:Locul nașterii (localitatea, țara):Numărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia: ugandezăAlte informații: Parteneriat de afaceri cu comandantul Jérôme, în special în ceea ce privește contrabanda transfrontalieră între RDC și Uganda, mai ales presupusa contrabandă cu arme și material militar în camioane care nu au fost inspectate. Încălcarea embargoului asupra armelor și asistență acordată grupărilor armate și milițiilor avute în vedere la punctul 20 din Rezoluția 1493 (2003), inclusiv sprijin financiar permițându-le acestora să desfășoare operațiuni militare.14. Nume, prenume: OZIA MAZIO, DieudonnéAlias: Ozia MazioSex:Titlu, funcții:Adresa (nr., strada, cod poștal, localitatea, țara):Data nașterii: 6.6.1949Locul nașterii (localitatea, țara): Ariwara, RDCNumărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia: congolezăAlte informații: Cunoscut sub numele de: "Omari", "Dl Omari". Președinte al FEC în teritoriul Aru. Scheme financiare cu comandantul Jérôme și grupările FAPC, precum și contrabandă la frontiera dintre RDC și Uganda, permițând comandantului Jérôme și trupelor sale accesul la fonduri și materiale. Încălcarea embargoului asupra armelor, inclusiv asistență acordată grupărilor armate și milițiilor avute în vedere la punctul 20 din Rezoluția 1493 (2003).15. Nume, prenume: TAGANDA, BoscoAlias: Bosco Ntaganda, Bosco NtagendaSex:Titlu, funcții:Adresa (nr., strada, cod poștal, localitatea, țara):Data nașterii:Locul nașterii (localitatea, țara):Numărul pașaportului sau al cărții de identitate (inclusiv țara care a eliberat documentul, data și locul eliberării):Cetățenia: congolezăAlte informații: Cunoscut sub numele de "Terminator" și "Major". Comandant militar al UPC/L. Exercită influență asupra politicii urmate de această organizație și asigură în continuare comanda și controlul asupra forțelor UPC/L, una dintre grupările armate și milițiile avute în vedere la punctul 20 din Rezoluția 1493 (2003), vinovat de trafic de arme, încălcând embargoul asupra armelor. A fost numit general în FARDC în decembrie 2004, dar a refuzat promovarea, rămânând astfel în afara FARDC.16. Nume, prenume: TOUS POUR LA PAIX ET LE DÉVELOPPEMENT (ONG)Alias: TPDAdresă (nr., strada, cod poștal, localitatea, țara): Goma, Nord KivuLocul înregistrării (localitatea, țara):Data înregistrării:Nr. de înregistrare:Locul principal de desfășurare a activității:Alte informații: Implicată în încălcări ale embargoului asupra armelor, prin acordarea de asistență pentru RCD-G, în special în livrarea de camioane pentru transportul de arme și trupe și, de asemenea, prin transportarea armelor ce urmau să fie distribuite unor părți ale populației din Masisi și Rutshuru, Nord Kivu, la începutul anului 2005.--------------------------------------------------


title: Decizia (UE) 2017/883 a Consiliului din 11 mai 2017 privind poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți (linia bugetară 12 02 01)

text:
                  24.5.2017

                  RO

                  Jurnalul Oficial al Uniunii Europene

                  L 135/18

            DECIZIA (UE) 2017/883 A CONSILIULUI
      din 11 mai 2017
      privind poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți (linia bugetară 12 02 01)
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),
      având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
      având în vedere propunerea Comisiei Europene,
      întrucât:

                  (1)

                  Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

                  (2)

                  În temeiul articolului 98 din Acordul privind SEE, Comitetul mixt al SEE poate decide să modifice, între altele, Protocolul 31 la Acordul privind SEE.

                  (3)

                  Protocolul 31 la Acordul privind SEE conține dispoziții referitoare la cooperarea în domenii specifice în afara celor patru libertăți.

                  (4)

                  Este oportun să continue cooperarea dintre părțile contractante la Acordul privind SEE la acțiunile Uniunii finanțate din bugetul general al Uniunii Europene referitoare la serviciile financiare.

                  (5)

                  Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu 1 ianuarie 2017.

                  (6)

                  Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      Poziția care urmează să fie adoptată, în numele Uniunii, în cadrul Comitetului mixt al SEE cu privire la modificarea propusă a Protocolului 31 la Acordul privind SEE referitor la cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
      Articolul 2
      Prezenta decizie intră în vigoare la data adoptării.

         Adoptată la Bruxelles, 11 mai 2017.

               Pentru Consiliu

               Președintele

            R. GALDES

         (1)  JO L 305, 30.11.1994, p. 6.

         (2)  JO L 1, 3.1.1994, p. 3.

         PROIECT
         DECIZIA NR. …/2017 A COMITETULUI MIXT AL SEE
         din …
         de modificare a Protocolului 31 la Acordul privind SEE referitor la cooperarea în domenii specifice în afara celor patru libertăți
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolele 86 și 98,
         întrucât:

                     (1)

                     Este oportun să continue cooperarea dintre părțile contractante la Acordul privind SEE la acțiunile Uniunii finanțate din bugetul general al Uniunii Europene referitoare la realizarea și dezvoltarea pieței unice a serviciilor financiare.

                     (2)

                     Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu 1 ianuarie 2017,

               ADOPTĂ PREZENTA DECIZIE:
         Articolul 1
         La articolul 7 alineatul (11) din Protocolul 31 la Acordul privind SEE, cuvintele „exercițiul financiar 2016” se înlocuiesc cu cuvintele „exercițiile financiare 2016 și 2017”.
         Articolul 2
         Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE (*1).
         Se aplică de la 1 ianuarie 2017.
         Articolul 3
         Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

            Adoptată la Bruxelles,

                  Pentru Comitetul mixt al SEE

                  Președintele

                  Secretarii Comitetului mixt al SEE

            (*1)  [Nu au fost semnalate obligații constituționale.] [Au fost semnalate obligații constituționale.]


title: 2008/773/CE: Decizia Comisiei din 2 octombrie 2008 privind contribuția financiară comunitară, pe anul 2008, pentru un proiect-pilot în domeniul personalului medical

text:
               3.10.2008

               RO

               Jurnalul Oficial al Uniunii Europene

               L 264/7

      DECIZIA COMISIEI

   din 2 octombrie 2008
   privind contribuția financiară comunitară, pe anul 2008, pentru un proiect-pilot în domeniul personalului medical
   (2008/773/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (1), în special articolul 49 alineatul (6) litera (a) și articolul (75),
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (2), în special articolul 90,
   având în vedere Directiva 80/154/CEE a Consiliului din 21 ianuarie 1980 privind recunoașterea reciprocă a diplomelor, a certificatelor și a altor titluri oficiale de calificare ca moașă, inclusiv măsurile destinate să faciliteze exercitarea efectivă a dreptului de stabilire și a libertății de a presta servicii (3), precum și modificările ulterioare ale acesteia,
   având în vedere Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale (4),
   întrucât:

               (1)

               Bugetul general al Uniunii Europene – exercițiul financiar 2008 conține linia bugetară 04 04 11 „Proiect-pilot – Noua situație a ocupării forței de muncă în sectorul sănătății: bune practici pentru îmbunătățirea formării și a calificărilor profesionale ale lucrătorilor din domeniul asistenței medicale și remunerarea acestora”.

               (2)

               Articolul 49 alineatul (6) litera (a) din Regulamentul financiar prevede că creditele pentru proiectele-pilot de natură experimentală destinate evaluării fezabilității unei acțiuni și a utilității sale pot fi executate fără un act de bază, cu condiția ca acțiunile pe care urmează să le finanțeze să fie de competența Comunității sau a Uniunii și ca creditele de angajament relevante să fie prevăzute de buget numai pentru două exerciții financiare succesive.

               (3)

               În temeiul articolului 75 din Regulamentul (CE, Euratom) nr. 1605/2002 și al articolului 90 din Regulamentul (CE, Euratom) nr. 2342/2002, angajarea cheltuielilor este precedată de o decizie de finanțare care determină elementele de bază ale unei acțiuni care necesită cheltuieli din buget.

               (4)

               Prezenta acțiune va sprijini cartea verde a Comisiei Europene privind forța de muncă din UE din sectorul sănătății, planificată pentru a doua jumătate a lui 2008,

         DECIDE:
   Articol unic
   Proiectul-pilot menționat în anexă se aprobă și va fi finanțat prin linia bugetară 04 04 11 a bugetului Comunităților Europene pe 2008 până la o sumă maximă de 1 000 000 EUR.
   Directorul general al Direcției Generale pentru Sănătate și Consumatori este însărcinat cu punerea lui în aplicare.

      Adoptată la Bruxelles, 2 octombrie 2008.

            Pentru Comisie

         Androulla VASSILIOU

            Membru al Comisiei

      (1)  JO L 248, 16.9.2002, p. 1.

      (2)  JO L 357, 31.12.2002, p. 1.

      (3)  JO L 33, 11.2.1980, p. 1.

      (4)  JO L 255, 30.9.2005, p. 22.

      ANEXĂ
      Domeniu: Personalul medical.
      Temei juridic: Articolul 49 alineatul (6) litera (a) și articolul 75 din Regulamentul (CE, Euratom) nr. 1605/2002.
      Proiect-pilot în cadrul liniei bugetare: 04 04 11.
      Obiective politice: Autoritatea bugetară invită Comisia să utilizeze credite disponibile în cadrul liniei bugetare 04 04 11 pentru finanțarea inițiativelor care sprijină gestionarea noii situații a forței de muncă din sectorul sănătății, în special în privința calificărilor și a sarcinilor profesionale ale lucrătorilor din domeniul sanitar, ale asistenților medicali și ale infirmierilor mai puțin calificați. Aceste măsuri includ:
      analiza factorilor și a politicilor care tind să satisfacă mai bine nevoia de măsuri capabile, pe termen lung, să mărească oferta de personal medical și să îmbunătățească nivelul de calificare al acestuia;
      promovarea schimburilor privind politicile și cele mai bune practici concepute pentru a face față creșterii consumului de servicii de asistență ca urmare a schimbărilor demografice;
      finanțarea inițiativelor destinate examinării efectelor transfrontaliere asupra serviciilor de sănătate;
      observarea cu predilecție a impactului diferitelor niveluri de remunerare care pot apărea în acest context, efectuarea de studii, organizarea de reuniuni între experți, precum și de campanii de informare. De asemenea, ar trebui găsită o soluție pentru menținerea nivelului de servicii de asistență în sistemele naționale de sănătate.
      Sarcinile proiectului sunt coerente cu cartea verde anunțată de Comisie privind forța de muncă din UE din sectorul sănătății, care va demara un proces de evaluare detaliată a planificării și a furnizării forței de muncă din sectorul sănătății, precum și a impactului mobilității lucrătorilor din domeniul sănătății în cadrul statelor membre și în cadrul UE.
      Credite 2008: Linia bugetară 04 04 11 – proiect-pilot – Noua situație a ocupării forței de muncă în sectorul sănătății: bune practici pentru îmbunătățirea formării și a calificării profesionale ale lucrătorilor din domeniul asistenței medicale și a remunerării acestora. 1 000 000 EUR.
      Numărul acțiunilor specifice planificate: 4.
      Prima acțiune va reprezenta o participare de maximum 100 000 EUR la realizarea unei analize privind „Serviciile, sectoarele și produsele din domeniul asistenței medicale în Europa – evaluarea stării actuale, perspective, provocări și impact socioeconomic” lansată de DG Intreprinderi si Industria în cooperare cu DG Sànàtate și Consumatori. Acțiunea va fi pusă în aplicare prin intermediul unei cereri deschise de oferte. Finalizarea procedurii de selecție este prevăzută pentru septembrie 2008.
      A doua acțiune va fi o subvenție directă de maximum 400 000 EUR și 80 % pentru Observatorul OMS, destinată organizării de ateliere privind schimburile de cele mai bune practici în domeniul strategiilor de menținere sau reținere a forței de lucru din sectorul asistenței medicale. Astfel cum este prevăzut la articolul 168 alineatul (1) litera (f) din normele detaliate de aplicare a Regulamentului financiar, subvenția va fi acordată fără o cerere de oferte datorită caracteristicilor specifice ale acestei acțiuni și a nivelului înalt de specializare a OMS.
      A treia acțiune va fi o subvenție directă de maximum 300 000 EUR și 60 % acordată OCDE pentru un studiu de evaluare a condițiilor de lucru a asistenților medicali și a strategiilor de promovare a unei gestionări mai eficiente a forței de muncă din această categorie. Astfel cum este prevăzut la articolul 168 alineatul (1) litera (f) din normele detaliate de aplicare a Regulamentului financiar, subvenția va fi acordată fără o cerere de oferte datorită caracteristicilor specifice ale acestei acțiuni și a nivelului înalt de specializare a OCDE.
      Cea de-a patra acțiune va consta în organizarea, la Bruxelles, în decembrie 2008, a unui atelier, participarea fiind de maximum 200 000 EUR. Atelierul va fi finanțat prin intermediul mai multor contracte, după publicarea cărții verzi privind forța de muncă din UE din sectorul sănătății, acesta fiind destinat lansării unei campanii de informare, stimulării dezbaterilor și încurajării contribuțiilor pentru identificarea celor mai bune practici.


title: Decizia (UE) 2016/1124 a Consiliului din 24 iunie 2016 privind poziția care urmează să fie adoptată de către statele membre, în numele Uniunii Europene, în cadrul Comisiei permanente a Eurocontrol, în ceea ce privește deciziile care urmează să fie adoptate referitor la serviciile centralizate

text:
               12.7.2016

               RO

               Jurnalul Oficial al Uniunii Europene

               L 187/13

         DECIZIA (UE) 2016/1124 A CONSILIULUI
   din 24 iunie 2016
   privind poziția care urmează să fie adoptată de către statele membre, în numele Uniunii Europene, în cadrul Comisiei permanente a Eurocontrol, în ceea ce privește deciziile care urmează să fie adoptate referitor la serviciile centralizate
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Decizia (UE) 2015/2394 a Consiliului (1) a stabilit poziția Uniunii în ceea ce privește o decizie referitoare la serviciile centralizate, care urma să fie adoptată de Comisia permanentă a Eurocontrol (denumită în continuare „Comisia permanentă”) la 9 decembrie 2015. Decizia respectivă referitoare la serviciile centralizate urmărea să permită Eurocontrol să elaboreze mecanisme de finanțare, proceduri de achiziții publice și specificații tehnice în vederea implementării în timp util a unor noi „servicii de comunicații de date aer-sol europene” („EAGDCS”).

               (2)

               Poziția Uniunii, stabilită prin Decizia (UE) 2015/2394, a fost în favoarea amânării deciziei Comisiei permanente referitoare la serviciile centralizate, deoarece la dispoziția Uniunii nu existau suficiente informații pentru a se evalua fondul unei astfel de decizii referitoare la serviciile centralizate și deoarece aceasta ar fi putut prejudicia viitoarea activitate desfășurată de Eurocontrol într-un mod care ar fi dăunat activității Uniunii în domeniul respectiv.

               (3)

               La 9 decembrie 2015, ca urmare a poziției Uniunii stabilită prin Decizia (UE) 2015/2394, Comisia permanentă nu a luat o decizie privind EAGDCS și a solicitat Agenției Eurocontrol să continue lucrările la o propunere revizuită, în strânsă cooperare cu părțile interesate din industria de profil, și să furnizeze o evaluare a costurilor economice ale EAGDCS.

               (4)

               La 9 februarie 2016, Agenția Eurocontrol și părțile interesate din industria de profil au prezentat o propunere revizuită privind EAGDCS, beneficiind de sprijin comun, iar Agenția Eurocontrol a asigurat disponibilitatea deplină a evaluării costurilor economice prin studiile de fezabilitate existente.

               (5)

               La 6 aprilie 2016, Agenția Eurocontrol a propus Comisiei permanente să adopte o decizie pe baza propunerii privind EAGDCS printr-o procedură scrisă.

               (6)

               Decizia se referă la dezvoltarea EAGDCS. Aceasta produce efecte juridice, deoarece reglementează aspecte care intră sub incidența dreptului Uniunii și, în funcție de conținutul său, poate avea efecte concrete asupra acestor aspecte. Decizia ar putea avea un impact asupra beneficiilor care decurg din lucrările tehnice privind serviciile de legături de date, efectuate de întreprinderea comună SESAR, asupra riscului de neconcordanțe în materie de certificare și de supraveghere, având în vedere rolul Agenției Europene de Siguranță a Aviației (AESA) în acest domeniu, și, prin urmare, asupra riscului de a cheltui ineficient fondurile Uniunii provenite din tarife de rută și din sprijinul acordat de Uniune, precum și asupra eficienței activităților de implementare relevante care urmează să fie efectuate de Uniune în cadrul proiectului SESAR.

               (7)

               Având în vedere avantajele care pot rezulta ca urmare a elaborării unor soluții tehnice, precum un demonstrator, decizia favorizând colaborarea relevantă ar trebui să fie sprijinită, în principiu. Cu toate acestea, decizia ar trebui să includă condiții care să salvgardeze interesele Uniunii cu privire la aspectele menționate mai sus.

               (8)

               Ar trebui să se stabilească poziția care urmează să fie adoptată de statele membre, în numele Uniunii, în cadrul Comisiei permanente în ceea ce privește deciziile referitoare la serviciile centralizate, care urmează să fie adoptate de comisia respectivă,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de statele membre în numele Uniunii în cadrul Comisiei permanente a Eurocontrol este următoarea:

               în ceea ce privește propunerea din 6 aprilie 2016 transmisă de Agenția Eurocontrol, poziția Uniunii este favorabilă continuării colaborării dintre Agenția Eurocontrol și furnizorii de servicii de navigație aeriană și, după caz, operatorii de aeronave din statele membre ale Eurocontrol în contextul proiectului SESAR, inclusiv în vederea elaborării guvernanței, mecanismelor de finanțare și procedurilor de achiziții publice necesare, precum și a unor specificații tehnice în vederea implementării în timp util a serviciilor de comunicații de date aer-sol europene (EAGDCS). Prevederile și soluțiile tehnice menționate vor fi transmise, spre informare, Consiliului provizoriu/Comisiei permanente, anterior oricărei proceduri de achiziție publică. Cele menționate au la bază dovezi referitoare la fezabilitatea tehnică și operațională și o evaluare cuprinzătoare a impactului economic.

         Decizia care urmează să fie adoptată de Comisia permanentă garantează că:

               —

               rezultatul lucrărilor tehnice privind legăturile de date, efectuate de întreprinderea comună SESAR, este luat pe deplin în considerare;

               —

               activitățile care intră sub incidența respectivei decizii se desfășoară în cooperare cu AESA, în măsura în care decizia vizează activitatea pregătitoare a AESA pentru viitoarea certificare și supraveghere a EAGDCS;

               —

               nu se aduce atingere implementării și operării EAGDCS, nici achizițiilor publice aferente acestor servicii, care vor intra sub incidența unor decizii ulterioare ale statelor membre ale Eurocontrol;

               —

               activitățile care intră sub incidența respectivei decizii se bazează pe un acord cu furnizorii de servicii de navigație aeriană; și

               —

               mecanismele de finanțare și procedurile de achiziții publice, precum și specificațiile tehnice nu aduc atingere investițiilor și costurilor aferente, oricare ar fi acelea, suportate deja de furnizorii de servicii de navigație aeriană și de operatorii de aeronave ai statelor membre ale Uniunii, în conformitate cu dispozițiile din Regulamentul (CE) nr. 29/2009 al Comisiei (2).

         Statele membre acționează împreună în interesul Uniunii.
   Articolul 2
   Prezenta decizie intră în vigoare la data adoptării.

      Adoptată la Luxemburg, 24 iunie 2016.

            Pentru Consiliu

            Președintele

         A.G. KOENDERS

      (1)  Decizia (UE) 2015/2394 a Consiliului din 8 decembrie 2015 privind poziția care urmează să fie luată de statele membre în numele Uniunii în ceea ce privește deciziile care urmează să fie adoptate de Comisia permanentă a Eurocontrol privind rolurile și sarcinile Eurocontrol și serviciile centralizate (JO L 332, 18.12.2015, p. 136).

      (2)  Regulamentul (CE) nr. 29/2009 al Comisiei din 16 ianuarie 2009 de stabilire a cerințelor privind serviciile de legături de date pentru cerul unic european (JO L 13, 17.1.2009, p. 3).